C 344/12

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 344/06)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1)

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Côte de Brouilly“

PDO-FR-A1027-AM02

Dátum oznámenia: 4. 6. 2021

OPIS A DÔVODY SCHVÁLENEJ ZMENY

1. Zemepisná oblasť

V kapitole I časti IV bode 1 sa za slovo „Rhône“ vkladajú slová „podľa úradného zemepisného kódexu z roku 2019“.

Táto redakčná úprava umožňuje zosúladiť zemepisnú oblasť s verziou úradného zemepisného kódexu vydaného inštitútom INSEE, platnou v roku 2019, odkazmi na ňu a poskytnúť právnu istotu vymedzeniu zemepisnej oblasti.

Rozsah zemepisnej oblasti sa nemení.

Slová „sú zabezpečené“ sa nahrádzajú slovami „sa uskutočňujú“.

Jednotný dokument sa mení v bode 6.

Súčasne sa dopĺňa veta, ktorej cieľom je informovať o tom, že kartografické dokumenty o zemepisnej oblasti sú dostupné na webovom sídle INAO.

Táto zmena nemá vplyv na jednotný dokument.

2. Oblasť v bezprostrednej blízkosti

V kapitole I časti IV bode 3 sa za slovo „tieto“ vkladajú slová „podľa úradného zemepisného kódexu z roku 2019“.

Vkladá sa odkaz na úradný zemepisný kódex z roku 2019 a aktualizuje sa zoznam obcí. Dopĺňa sa aj dátum schválenia revidovanej zemepisnej oblasti označenia príslušným výborom Národného inštitútu pre osvedčovanie pôvodu a kvality (Institut national de l’origine et de la qualité). Ide o redakčné úpravy, ktorými sa nijako nemenia hranice zemepisnej oblasti označenia. Tieto úpravy boli potrebné z dôvodu zlučovania alebo prevzatia obcí či častí obcí alebo z dôvodu zmien názvov.

Nová formulácia umožňuje zabezpečiť kontinuitu v presnej identifikácii obcí zemepisnej oblasti v špecifikácii výrobku.

Mení sa bod 9 jednotného dokumentu.

3. Ustanovenia o vyzrievaní

V kapitole I časti IX bode 2 sa dátum „1. marec“ nahrádza dátumom „15. január“.

Najskorší možný dátum, do ktorého majú vína vyzrievať, sa posúva z 1. marca na 15. január roku nasledujúceho po roku zberu, pretože v dôsledku klimatických zmien sa vinobranie čoraz častejšie uskutočňuje skôr, čo umožňuje aj skoršie ukončenie vinifikácie.

Vinobranie v tejto vinohradníckej oblasti patrí v dôsledku jej prírodných podmienok medzi najskoršie v rámci oblasti „Beaujolais“. Preto môže odroda Gamay N dosiahnuť rýchlo optimálnu zrelosť a vína z nej možno degustovať, už keď sú mladé.

Jednotný dokument sa mení v bode 5. Vinárske výrobné postupy.

4. Uvádzanie na spotrebiteľský trh

V kapitole I časti IX bode 5 sa dátum „15. marec“ nahrádza dátumom „1. február“.

Keďže sa posunul najskorší možný dátum ukončenia vyzrievania, presúva sa aj dátum uvádzania vín na spotrebiteľský trh z 15. marca na 1. februára.

Táto zmena sa netýka jednotného dokumentu.

5. Obeh vín medzi oprávnenými skladovateľmi

V kapitole I časti IX bode 5 sa vypúšťa písmeno b) o dátume uvádzania vín do obehu medzi oprávnenými skladovateľmi.

V dôsledku skrátenia minimálnej doby vyzrievania a posunu dátumu uvádzania vín na trh je potrebné umožniť rýchlejší obeh vín medzi subjektami. Nemá význam stanoviť skorý dátum, do ktorého nie je možné dávať vína do obehu.

V kapitole I časti IX bode 5 sa tak mení nadpis, pričom sa vynecháva spojenie „obehu výrobkov a“.

Tieto zmeny špecifikácie výrobku nemajú vplyv na jednotný dokument.

6. Prechodné opatrenia

V kapitole I časti XI bode 1 sa vypúšťa písmeno a), pretože prechodné opatrenie týkajúce sa pravidiel o pomernom zastúpení a sceľovaní odrôd v jednotlivých vinárskych podnikoch je zastarané.

V bode 1 sa tak mení nadpis, pričom sa vynecháva spojenie „pravidlá o pomernom zastúpení a sceľovaní odrôd v jednotlivých vinárskych podnikoch“.

V bode 2 písm. a) sa pred slová „do zberu v roku 2034 vrátane“ vkladá slovo „najneskôr“ s cieľom spresniť podmienky platnosti tohto opatrenia.

Bod 4 sa vypúšťa, lebo platnosť dotknutých osobitných opatrení sa skončila.

Tieto zmeny špecifikácie výrobku nemajú vplyv na jednotný dokument.

7. Informácie o kontrole špecifikácie výrobku

— Hospodárske subjekty odteraz podliehajú kontrole certifikačného orgánu, pričom v kapitole II špecifikácie výrobku sa v rôznych dotknutých odsekoch výraz „plán inšpekcie“ nahrádza výrazom „plán kontroly“.

Táto zmena nemá vplyv na jednotný dokument.

— Odkazy na kontrolný orgán

V kapitole III časti II: od schválenia špecifikácie výrobku v decembri 2011 boli redakčné pravidlá tejto časti upravené tak, aby sa odkazy na kontrolný orgán už neuvádzali v plnom znení vtedy, keď kontrolu vykonáva certifikačný orgán.

Táto zmena nemá vplyv na jednotný dokument.

JEDNOTNÝ DOKUMENT

1. Názov (názvy)

Côte de Brouilly

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Stručný opis

Ide o tiché suché červené vína. Vína majú minimálny prirodzený obsah alkoholu 10,5 obj. %.

Celkový obsah alkoholu vo vínach po obohatení nesmie prekročiť 13 obj. %.

Pri plnení do fliaš majú vína obsah kyseliny jablčnej najviac 0,4 gramu na liter.

Hotové vína pripravené na spotrebu spĺňajú tieto analytické normy:

Maximálny obsah skvasiteľných cukrov (glukózy a fruktózy): 3 gramy na liter.

Na maximálny celkový obsah alkoholu, minimálny skutočný obsah alkoholu, minimálnu celkovú kyslosť a maximálny celkový obsah oxidu siričitého sa uplatňujú normy stanovené v právnych predpisoch EÚ.

„Côte de Brouilly“ je tiché červené víno. Kým je mladé, máva fialovočervenú farbu, ktorá vekom nadobúda granátový odtieň. Vo vôni cítiť kvetinové a ovocné tóny, ktoré časom prechádzajú do korenistých tónov. V ústach je ovocné, má výraznú chuť a vyznačuje sa istou minerálnosťou.

Všeobecné analytické vlastnosti

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: Maximálny obsah prchavých kyselín (v miliekvivalentoch na liter): 14,17 Maximálny celkový obsah oxidu siričitého (v miligramoch na liter):

5. Vinárske výrobné postupy

5.1. Osobitné enologické postupy

1. Osobitný enologický postup

Osobitný enologický postup

— Používanie kúskov dreva je zakázané.

— Celkový obsah alkoholu vo vínach po obohatení nesmie prekročiť 13 obj. %.

— Zahusťovanie hroznového muštu je povolené, pričom počiatočný objem sa nesmie znížiť o viac ako 10 %.

— Vína musia vyzrievať aspoň do 15. januára roku nasledujúceho po roku zberu.

Okrem uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

2. Pestovateľský postup

Hustota výsadby

Minimálna hustota výsadby je 6 000 krov na hektár.

Vzdialenosť medzi radmi je najviac 2,10 metra a vzdialenosť medzi krami v tom istom rade je najmenej 0,80 metra.

Pokiaľ je dodržaná minimálna hustota výsadby 6 000 krov na hektár, na účely mechanizácie môže byť vzdialenosť medzi radmi najviac 3 metre.

Pravidlá rezu

Rez sa vykonáva pred 15. májom.

Vína sa vyrábajú z hrozna viniča, na ktorom sa vykonáva krátky rez (vedenie Gobelet, vejárovitá palmeta, jednoramenný či dvojramenný kordón Royat alebo tzv. Charmetov rez) s najviac desiatimi očkami na ker.

Na každom kre sa ponechávajú tri až päť čapíkov s najviac dvomi očkami. Na zmladenie viniča možno na každom kre ponechať jeden maximálne dvojočkový čapík na bočnom výhonku vyrastajúcom zo starého dreva.

Pri tvarovacom reze alebo zmene spôsobu rezu sa rez vykonáva najviac na dvanásť očiek na ker.

Zavlažovanie je zakázané.

Ustanovenia týkajúce sa mechanizovaného zberu

Nádoby so zozbieraným hroznom sú počas prepravy z pozemku do vinárskeho podniku naplnené hroznom do výšky najviac 0,50 metra.

Nádoby sú vyrobené z inertných materiálov vhodných na potravinárske použitie.

Zariadenia na zber a prepravu zozbieraného hrozna musia byť vybavené vhodným systémom odtoku vody alebo ochrany.

5.2. Maximálne výnosy

1. 61 hektolitrov na hektár

6. Vymedzená zemepisná oblasť

Zber hrozna, vinifikácia, výroba a vyzrievanie vín sa uskutočňujú na území týchto obcí departementu Rhône podľa úradného zemepisného kódexu z roku 2019: Cercié, Odenas, Quincié-en-Beaujolais a Saint-Lager.

7. Hlavné muštové odrody

Gamay N

8. Opis súvislostí

8.1. Opis prírodných faktorov, ktoré sú rozhodujúce pre súvislosť

Zemepisná oblasť sa rozprestiera na úbočiach vrchu Mont Brouilly, v srdci vinohradníckej oblasti „Beaujolais“. Mont Brouilly je neveľká hora odčleňujúca sa od východného okraja pohoria Monts du Beaujolais, ktorá sa vypína ako ozajstný maják nad oceánom viníc 40 kilometrov severne od Lyonu a 15 kilometrov od mesta Villefranche-sur-Saône.

Zemepisná oblasť tak pokrýva územie obcí Cercié, Odenas, Quincié-en-Beaujolais a Saint-Lager v departemente Rhône.

V rámci pohoria Monts du Beaujolais sa Mont Brouilly veľmi jasne vyznačuje svojím geologickým zložením, keďže ho tvorí porfýr (masívna metamorfovaná hornina), miestne nazývaný „modrý kameň“, a žula v dolnej časti svahov so západnou a severozápadnou orientáciou.

Polovica vinohradov sa nachádza na svahu obrátenom na východ na území obce Saint-Lager. Svah s južnou expozíciou sa nachádza na území obce Odenas, so západnou na území obce Quincié-en-Beaujolais a severná stráň zasa na území obce Cercié. Na svahu obrátenom na sever je vinič vysadený najviac do nadmorskej výšky 350 metrov, kým všade inde rastie vo výške 400 metrov nad morom.

Pôdy na „modrom kameni“ sú neúrodné, kamenisté a ílovité, na žule zasa piesčité a veľmi priepustné.

Vládne tu mierne oceánske podnebie vystavené citeľným kontinentálnym vplyvom (letné búrky, zimné hmly s mrazom), a najmä južným vplyvom (letné horúčavy, maximálne zrážkové úhrny na jeseň a na jar).

Keďže vinohradnícku oblasť chráni pred západnými vetrami pohorie Monts du Beaujolais, viac ako 80 % viníc je obrátených na východ a na juh. Prvé slnečné lúče už od svitania zalievajú a zohrievajú svahy. Vinič je vysadený na úbočiach tak, že ho väčšinou nezasiahnu jarné mrazy a ranné hmly nad riekou Saônou a jej údolím a úžitok mu prináša maximálna dĺžka slnečného svitu a rýchle odvodnenie prípadného nadbytku dažďa.

8.2. Opis ľudských faktorov, ktoré sú rozhodujúce pre súvislosť

Názov „Brouilly“ je zrejme odvodený od mena rímskeho poručíka Brulia, ktorý sa vraj v 4. storočí usadil na svahoch hory a vysadil na nich niekoľko krov viniča. Rozšírenie vinohradov je však zdokumentované až v 11. storočí, čím sa „Côte de Brouilly“ stáva jednou z najstarších vinohradníckych oblastí v regióne „Beaujolais“.

V 17. storočí vznikalo v dedinách v blízkosti hory množstvo vinohradníckych usadlostí, ako o tom svedčia aj hrady, ktorých vinice sa často spoločne obhospodarovali formou prenájmu.

Výrobcovia, ktorých v 19. storočí postihli vo vinohradoch pohromy, postavili v roku 1857 na vrchole hory kaplnku nazvanú „Notre Dame du Raisin“ (kaplnka Panny Márie ochrankyne hrozna), aby ochraňovala vinohrady pred útokmi múčnatky.

Na púti, ktorá sa koná každoročne 8. septembra, kráčajú jej účastníci cez vinice až k tomuto pútnickému miestu.

V roku 1934 bolo založené združenie vinárov „Association des Producteurs du vin de la Côte de Brouilly“.

Chránené označenie pôvodu „Côte de Brouilly“ bolo uznané vyhláškou z 19. októbra 1938. Jeho charakteristickým znakom je spájanie regionálnych tradícií s modernými technikami.

Vinohradnícka oblasť sa zameriava výlučne na výrobu červených vín predovšetkým z odrody Gamay N, ktorá je citlivá na neskoré mrazy a vysychanie listov vplyvom slnka. Výrobcovia, ktorí sa usilovali o výrobu kvalitného vína, sa naučili správne usmerňovať jej rast predovšetkým veľkou hustotou výsadby a krátkym rezom na čapíky s vedením Gobelet.

V záujme dosiahnutia dobrého dozrievania hrozna výrobcovia dbajú o to, aby bola slnku vystavená dostatočne veľká listová plocha. Vinič tak možno vyväzovať na oporu, čo zároveň uľahčuje mechanizáciu.

Na zabezpečenie optimálnej extrakcie aromatických a polyfenolických zlúčenín z hrozna používajú mnohí výrobcovia techniky spočívajúce v máčaní hrozna počas fermentácie v šťave, ako sú „grillage“ (stále ponorenie matolinového klobúka do muštu), „pigeage“ (opakované ponáranie matolinového klobúka do muštu) alebo remontáž.

V roku 2010 obhospodarovalo 182 výrobcov 320 hektárov viníc s produkciou 16 000 hektolitrov.

8.3. Príčinné vzťahy

Zemepisná oblasť má špecifické zemepisné podmienky. Rozprestiera sa na úbočiach jedinej hory, pričom spája výrobcov v náročnom prírodnom prostredí, kde si neľahká práca na svahoch vyžaduje veľkú námahu.

Vinári vedomí si originálnosti miestnej produkcie sa usilovali o zachovanie osobitosti vína, ktoré patrí medzi popredné „Beaujolais“, a dodnes zabezpečujú veľkú časť odbytu formou priameho predaja.

Orientácia smerom k rozľahlej nížine Saôny poskytuje lepšie svetelné podmienky, ktoré podporujú aktivitu chlorofylu v rastlinách. Nadmorská výška spolu s južnou a východnou expozíciou umožňuje pravidelné optimálne dozrievanie hrozna. Takéto prírodné podmienky často spôsobujú skoré vinobranie, ktoré patrí k najskorším v oblasti „Beaujolais“.

Výrobcovia vyvinuli v špecifických zemepisných podmienkach v priebehu generácií techniky umožňujúce optimálne využiť odrodu Gamay N, pre ktorú táto zemepisná oblasť predstavuje jednu z jej uprednostňovaných lokalít. Menej zdatná, ale hojne plodiaca a dobre prispôsobená odroda, ktorú si výrobcovia vybrali a osvojili, si vyžaduje krátky rez, aby sa kry nevysiľovali a poskytovali základ pre kvalitnú úrodu.

Pozemky presne vymedzené na zber hrozna, rozprestierajúce sa na úbočiach hory s tou najlepšou expozíciou a so slabo úrodnými pôdami, sú zárukou originálneho výrazu odrody Gamay N, ktorá tu má optimálne podmienky na dosahovanie kvality veľkých vín.

Pozemky s pôdami vyvinutými na „modrom kameni“ dávajú hutné vína, v ktorých zreteľne cítiť minerálnosť typickú pre „Côte de Brouilly“ a zároveň silný ovocný charakter. Na niektorých miestach zasa pozemky s pôdami vyvinutými na žulovom piesku dávajú jemnejšie skoré vína. Pahorok inak poskytuje rôzne expozície, ktoré vnášajú do vín celú paletu tónov.

V roku 1856 Jullien v diele „Topographie de tous les vignobles connus“ (Topografia všetkých známych vinohradov) vysvetľuje: „Oblasť ‚Brouilly‘, nachádzajúca sa v najvyššie položenej časti rovnomennej hory, vyrába vína, ktoré nie sú o nič horšie ako ‚Chénas‘ (Moulin-à-Vent); sú tmavej farby, plné a dlho sa uchovávajú, najmä tie z osád Néronde, Odenas a Saint-Lager, ktoré robia vína krásnej farby, výraznej chuti, s vysokým obsahom alkoholu […]“.

Mont Brouilly je významným orientačným bodom. Jeho svahy sú porastené viničom a na zalesnenom vrchole s nadmorskou výškou 484 metrov čnie útla kaplnka. Identita miestnych obyvateľov je tak silno poznačená touto lokalitou, že podľa nej nazvali svoje najslávnejšie výrobky.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

vnútroštátne právne predpisy

Druh ďalšej podmienky:

výnimka týkajúca sa výroby vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a vyzrievanie vín, pozostáva z územia týchto obcí (podľa úradného zemepisného kódexu z roku 2019):

— departement Côte-d’Or:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot,

— departement Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (len v časti zodpovedajúcej územiu niekdajšej obce Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (len v časti zodpovedajúcej územiu niekdajších obcí Dareizé, Les Olmes a Saint-Loup),

— departement Saône-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (len v časti zodpovedajúcej územiu niekdajšej obce La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (len v časti zodpovedajúcej územiu niekdajších obcí Donzy-le-National, Massy a La Vineuse), Vinzelles, Viré,

— departement Yonne:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (len v časti zodpovedajúcej územiu niekdajších obcí Champvallon, Villiers sur Tholon a Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Označovanie

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

a) Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že: — ide o miestny názov zapísaný v katastri; — je uvedený v hlásení o úrode.

Miestny názov zapísaný v katastri je vytlačený hneď za názvom chráneného označenia pôvodu, a to písmom, ktoré nesmie byť vyššie ani širšie ako písmo tvoriace názov chráneného označenia pôvodu.

b) Na etiketách vín s chráneným označením pôvodu možno uvádzať názov väčšej zemepisnej jednotky „Vin du Beaujolais“ alebo „Grand Vin du Beaujolais“, alebo „Cru du Beaujolais“.

Písmo používané pri uvádzaní tejto väčšej zemepisnej jednotky nesmie byť vyššie ani širšie ako dve tretiny veľkosti písma tvoriaceho názov chráneného označenia pôvodu.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-4a05d946-3b5f-4ba8-bce7-50d1821f3765

(1) Ú. v. ES L 9, 11.1.2019, s. 2.